Yoʻl harakati xavfsizligini taʼminlash sohasini raqamlashtirish boʻyicha qoʻshimcha chora-tadbirlar toʻgʻrisida
(resolution, 2026-01-20)

Oʻzbekiston Respublikasi Prezidentining “Ichki ishlar organlarining yoʻl harakati qoidalarini buzish bilan bogʻliq maʼmuriy huquqbuzarlik toʻgʻrisidagi ishlarni koʻrib chiqish sohasidagi faoliyatini takomillashtirish toʻgʻrisida” 2024-yil 18-dekabrdagi PQ-449-son qarori hamda “Davlat xizmatlarini koʻrsatish tizimini takomillashtirish hamda sohada byurokratik tartibotlarni tubdan qisqartirishga doir qoʻshimcha chora-tadbirlar toʻgʻrisida” 2025-yil 8-sentabrdagi PF-157-son Farmoni ijrosini taʼminlash maqsadida Vazirlar Mahkamasi qaror qiladi: 1. Quyidagilar: a) Oʻzbekiston Respublikasi Prezidentining 2024-yil 18-dekabrdagi PQ-449-son qaroriga muvofiq, jismoniy va yuridik shaxslarning yoʻl harakati qoidalari buzilishi bilan bogʻliq maʼmuriy huquqbuzarliklar toʻgʻrisidagi ishlar boʻyicha murojaatlari “yagona darcha”, “eksterritoriallik” va “open space” tamoyillari asosida koʻrib chiqilishi belgilangani maʼlumot uchun qabul qilinsin; b) Oʻzbekiston Respublikasi Ichki ishlar vazirligi, Transport vazirligi hamda Adliya vazirligining ishlab chiqarilganiga 50 yil va undan ortiq boʻlgan transport vositalarini hisobdan chiqarish yoki “antikvar” avtomototransport vositasi sifatida qayd etish, shuningdek, umumiy vazni (yuki bilan) 44 tonnadan ortiq boʻlgan yuk avtomobillari hamda konlarda, shaxta va karyerlarda qoʻllaniladigan maxsus transport vositalari uchun roʻyxatdan oʻtkazish davlat raqami belgisini joriy etish toʻgʻrisidagi takliflari maʼqullansin. 2. Shunday tartib oʻrnatilsinki, unga muvofiq: a) jismoniy va yuridik shaxslarning yoʻl harakati qoidalari buzilishi bilan bogʻliq maʼmuriy huquqbuzarliklar toʻgʻrisidagi ishlar yuzasidan murojaatlari “yagona darcha”, “eksterritoriallik” va “open space” tamoyillari asosida koʻrib chiqilishini taʼminlash maqsadida Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati (keyingi oʻrinlarda — YHXX) yagona avtomatlashtirilgan axborot tizimining (keyingi oʻrinlarda — YAAAT) “Maʼmuriy amaliyot” moduli masʼul vazirlik va idoralarning axborot tizimlariga integratsiya qilinadi; yoʻl harakati qoidalarining buzilishiga doir maʼmuriy ishlar bilan bogʻliq maʼlumotlar YHXX huzuridagi Maʼmuriy amaliyot markazi (keyingi oʻrinlarda — Markaz) va hududiy markazlar xodimlari tomonidan YAAATning “Maʼmuriy amaliyot” moduli orqali olinadi; b) 2026-yil 1-fevraldan boshlab: umumiy vazni (yuki bilan) 44 tonnadan ortiq boʻlgan yuk avtomobillari hamda konlarda, shaxta va karyerlarda qoʻllaniladigan maxsus transport vositalari, yuridik shaxslarga tegishli yoʻnalishsiz taksilar, shuningdek, “antikvar” avtomototransport vositalari uchun alohida seriyali roʻyxatdan oʻtkazish davlat raqami belgilari joriy etiladi; ishlab chiqarilganiga 50 yil va undan ortiq boʻlgan transport vositalaridan foydalanish, ularni qayta roʻyxatga olish taqiqlanadi hamda ular davlat roʻyxatidan chiqariladi (“antikvar” avtomototransport vositalari bundan mustasno); v) avtomototransport vositasi roʻyxatdan oʻtkazilganligi toʻgʻrisidagi guvohnomada avtomototransport vositasi mulkdorining manzilini koʻrsatish talabi bekor qilinadi; g) avtomototransport vositasini davlat roʻyxatidan oʻtkazishda quyidagi hujjatlarni vakolatli organlardan idoralararo elektron hamkorlik orqali olish yoʻlga qoʻyiladi: avtomototransport vositasining oldi-sotdi shartnomasi va boshqa notarial tasdiqlangan bitimlar; “Elektron onlayn auksionlarni tashkil etish” AJ tomonidan berilgan auksion bayonnomalari; davlat ulushi mavjud korxonalar tomonidan ishlab chiqarilgan avtomototransport vositalariga beriladigan elektron hisob-maʼlumotlar; avtomototransport vositasi mulkdorining maʼlumotlari (jismoniy shaxs F.I.O., yuridik shaxs nomi, tashkiliy-huquqiy shakli, manzili) oʻzgarganini tasdiqlovchi maʼlumotlar. 3. Oʻzbekiston Respublikasi Ichki ishlar vazirligi: a) Raqamli texnologiyalar vazirligi, Davlat aktivlarini boshqarish agentligi, “Oʻzavtosanoat” AJ bilan birgalikda avtomototransport vositalarini davlat roʻyxatidan oʻtkazishda talab etiladigan hujjatlarni vakolatli organlardan idoralararo elektron hamkorlik orqali olishni yoʻlga qoʻyish yuzasidan axborot tizimlarini integratsiya qilishni taʼminlasin; b) Raqamli texnologiyalar vazirligi bilan birgalikda ikki oy muddatda: masʼul vazirlik va idoralar oʻrtasida yoʻl harakati qoidalarining buzilishiga doir maʼmuriy ishlar bilan bogʻliq maʼlumotlar almashinuvi faqat elektron koʻrinishda “Elektron hukumat” tizimining idoralararo integratsiyalashuv platformasi yordamida YAAATning “Maʼmuriy amaliyot” moduli orqali amalga oshirilishini yoʻlga qoʻysin; yoʻl harakati qoidalarining buzilishiga doir maʼmuriy ishlar bilan bogʻliq hujjat va maʼlumotlar YAAATning “Maʼmuriy amaliyot” moduli yordamida olinishini taʼminlasin; Oʻzbekiston Respublikasi Oliy sudi bilan kelishilgan holda YAAATning “Maʼmuriy amaliyot” moduli orqali yoʻl harakati qoidalarini buzish bilan bogʻliq huquqbuzarlikni tasdiqlovchi audio, video yoki fotodalillarni sudlarga elektron shaklda yuborish, shuningdek, sudlarga maʼmuriy ish hujjatlarini Markaz va hududiy markazlar masʼul xodimlari tomonidan elektron raqamli imzo orqali taqdim etish tartibini joriy etsin; Yagona interaktiv davlat xizmatlari portalida jismoniy shaxsning oʻziga tegishli boʻlgan haydovchilik guvohnomasi maʼlumotlarini real vaqt rejimida taqdim etish imkonini yaratsin. 4. Oʻzbekiston Respublikasi Oliy sudi va Bosh prokuratura huzuridagi Majburiy ijro byurosiga Ichki ishlar vazirligi hamda Raqamli texnologiyalar vazirligi bilan birgalikda ikki oy muddatda yoʻl harakati qoidalarining buzilishiga doir maʼmuriy ishlar bilan bogʻliq barcha hujjatlar almashinuvini faqat elektron koʻrinishda amalga oshirish, bunda sudlar tomonidan mazkur ishlarni koʻrib chiqish natijalari ham elektron koʻrinishda YAAATning “Maʼmuriy amaliyot” moduliga yuborilishini taʼminlash tavsiya etilsin. 5. Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi Oʻzbekiston Respublikasi hududiga kirib kelayotgan xorijiy avtotransport vositalari, shuningdek, ushbu transport vositalarni boshqarib kelayotgan shaxslar toʻgʻrisidagi maʼlumotlarni real vaqt rejimida YAAATning “Maʼmuriy amaliyot” moduliga yuborilishini taʼminlasin. 6. Oʻzbekiston Respublikasi Sogʻliqni saqlash vazirligi Ichki ishlar vazirligi va Raqamli texnologiyalar vazirligi bilan birgalikda 2026-yil 1-iyundan boshlab, belgilangan shakldagi elektron tibbiy maʼlumotnomalarni, shuningdek, haydovchilarning (haydovchilikka nomzodlarning) sogʻligʻi transport vositasini xavfsiz boshqarishga monelik qilishi toʻgʻrisidagi tibbiy xulosalarni elektron shaklda “Elektron hukumat” tizimining idoralararo integratsiyalashuv platformasi orqali YAAATga yuborilishini taʼminlasin. 7. Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmati huzuridagi “Uzavtomotobelgi” davlat unitar korxonasi “Uzavtomotoservis” davlat unitar korxonasi etib qayta tashkil etilsin hamda faoliyatining asosiy yoʻnalishlari sifatida quyidagilar belgilansin: avtomototransport vositalari uchun roʻyxatdan oʻtkazish davlat raqami belgilarini ishlab chiqarish; belgilangan tartibda aholini haydovchilik va roʻyxatdan oʻtkazilganligi toʻgʻrisida guvohnomalari bilan taʼminlashni tashkil etish, avtomototransport vositalarini roʻyxatdan oʻtkazish (qayta oʻtkazish) jarayonlarida tashkiliy-texnik tadbirlarni amalga oshirish, bunda servis va boshqa xizmatlarni koʻrsatish; Davlat yoʻl harakati xavfsizligi xizmati boʻlinmalari hamda davlat xizmatlari markazlari tomonidan aholi va avtomototransport vositalarini haydovchilik va roʻyxatdan oʻtkazilganligi toʻgʻrisida guvohnomalar, davlat raqami belgilari bilan taʼminlash faoliyati (asbob-uskunalari)ga servis va boshqa xizmatlarni koʻrsatish. Bunda yuqoridagi barcha yoʻnalishlar boʻyicha toʻlovlar miqdorlari (stavkalari) “Uzavtomotoservis” davlat unitar korxonasi tomonidan belgilanadi. 8. Oʻzbekiston Respublikasi Ichki ishlar vazirligi bir oy muddatda: belgilangan tartibda “Uzavtomotoservis” davlat unitar korxonasi tuzilmasi va ustavini tasdiqlasin; “Uzavtomotoservis” davlat unitar korxonasining moliyaviy imkoniyatlaridan kelib chiqqan holda, xodimlari, ishchi va xizmatchilarining mehnatiga haq toʻlash (pul taʼminoti) tartibi va shartlari, shu jumladan, tarif koeffitsiyentlari va ularni oshirish miqdorlarini belgilasin. 9. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda ushbu qarorning mazmun-mohiyatini ommaviy axborot vositalari, Internet jahon axborot tarmogʻi hamda ijtimoiy tarmoqlarda keng yoritsin. 10. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 11. Ushbu qarorning bajarilishini nazorat qilish Oʻzbekiston Respublikasi ichki ishlar vaziri A.A. Tashpulatov zimmasiga yuklansin. 1. Vazirlar Mahkamasining 2003-yil 13-fevraldagi 75-son qarori bilan tasdiqlangan Oʻzbekiston Respublikasida chakana savdo qoidalarining 123-bandida: birinchi va uchinchi xatboshilardagi “maʼlumotnoma-schyot” soʻzlari “elektron hisob-maʼlumot” soʻzlari bilan almashtirilsin; toʻrtinchi xatboshi chiqarib tashlansin. 2. Vazirlar Mahkamasining 2013-yil 10-yanvardagi 4-son qarori bilan tasdiqlangan Shaharlar va tumanlar obodonlashtirish boshqarmalari toʻgʻrisidagi namunaviy nizomning 111-bandi oʻz kuchini yoʻqotgan deb hisoblansin. 3. Vazirlar Mahkamasining “Milliy haydovchilik guvohnomasining hamda avtomototransport vositasi roʻyxatdan oʻtkazilganligi toʻgʻrisidagi guvohnomaning yangi namunalarini joriy etish chora-tadbirlari toʻgʻrisida” 2017-yil 2-martdagi 116-son qaroriga 2-ilovaning “Avtomototransport vositasining roʻyxatdan oʻtkazilganligi toʻgʻrisidagi guvohnomaning tavsifi” boʻlimi oʻninchi xatboshisidagi “manzili” soʻzi chiqarib tashlansin. 4. Vazirlar Mahkamasining “Avtomototransport vositalarini davlat roʻyxatidan oʻtkazish va ularga roʻyxatdan oʻtkazish davlat raqami belgilarini berish tartibini takomillashtirish toʻgʻrisida” 2017-yil 31-avgustdagi 683-son qarorida: a) 1-ilovada: 2-band quyidagi mazmundagi oʻn sakkizinchi xatboshi bilan toʻldirilsin: “antikvar” avtomototransport vositalari — ishlab chiqarilganiga 50 yil va undan ortiq boʻlgan, asl holati (tashqi koʻrinishi), tuzilishi va asosiy agregatlari saqlanib qolgan avtomototransport vositalari”; 4-bandda: quyidagi mazmundagi toʻqqizinchi xatboshi bilan toʻldirilsin; “antikvar” transport vositalari”; toʻqqizinchi xatboshi oʻninchi xatboshi deb hisoblansin; 5-bandda: quyidagi mazmundagi beshinchi xatboshi bilan toʻldirilsin: “ishlab chiqarilganiga 50 yil va undan ortiq boʻlgan transport vositalari (“antikvar” avtomototransport vositalari bundan mustasno)”; beshinchi xatboshi oltinchi xatboshi deb hisoblansin; oltinchi xatboshi quyidagi tahrirda bayon etilsin: “Ikkinchi, uchinchi va toʻrtinchi xatboshilarda koʻrsatilgan transport vositalari tegishli vazirliklar va idoralar tomonidan belgilangan tartibda davlat roʻyxatidan oʻtkaziladi”; 6-band quyidagi mazmundagi oltinchi — sakkizinchi xatboshilar bilan toʻldirilsin: “Auksion savdolari natijalari toʻgʻrisidagi bayonnoma asosida davlat roʻyxatidan oʻtkazilayotgan avtomototransport vositasining Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Yagona avtomatlashtirilgan axborot tizimi (keyingi oʻrinlarda — YAAAT) “Avtomototransport hisobi” moduli orqali ilgari roʻyxatdan oʻtkazilganligi (yoki oʻtkazilmaganligi) tekshiriladi. Bunda avtomototransport vositasi muqaddam DYHXX roʻyxatidan oʻtkazilmagan boʻlsa (sud qarori asosida davlat foydasiga oʻtkazilgan yoki harbiy tuzilmalarga tegishli harbiy transport vositalari bundan mustasno), masʼul xodim tomonidan holatga aniqlik kiritiladi. Noqonuniy holatlar aniqlangan taqdirda, belgilangan tartibda hujjatlar rasmiylashtirilib, tergov organlariga yuboriladi”; 8-band quyidagi mazmundagi uchinchi xatboshi bilan toʻldirilsin: “Avtotransport vositalariga nisbatan taqiq mavjud yoki mavjud emasligi toʻgʻrisidagi maʼlumotlar “Raqamli hukumat” tizimining idoralararo integratsiyalashuv platformasi orqali aniqlanadi”; 16-band quyidagi mazmundagi oʻninchi — oʻn toʻrtinchi xatboshilar bilan toʻldirilsin: “Bunda avtomototransport vositasini davlat roʻyxatidan oʻtkazishda quyidagi hujjatlar vakolatli organlardan idoralararo elektron hamkorlik orqali olinadi: avtomototransport vositasining oldi-sotdi shartnomasi va boshqa notarial tasdiqlangan bitimlar; “Elektron onlayn auksionlarni tashkil etish” AJ tomonidan berilgan auksion bayonnomalari; davlat ulushi mavjud korxonalar tomonidan ishlab chiqarilgan avtomototransport vositalariga beriladigan elektron hisob-maʼlumotlar; avtomototransport vositasi mulkdorining maʼlumotlari (jismoniy shaxs F.I.O., yuridik shaxs nomi, tashkiliy-huquqiy shakli, manzili) oʻzgarganini tasdiqlovchi maʼlumotlar”; 22-bandda: quyidagi mazmundagi “v1” kichik band bilan toʻldirilsin: “v1) ishlab chiqarilganiga 50 yil va undan ortiq boʻlgan transport vositalari taqdim etilganda (“antikvar” avtomototransport vositalari bundan mustasno)”; “d” kichik banddagi “Oʻzbekiston Respublikasi Ichki ishlar vazirligi Yoʻl harakati xavfsizligi bosh boshqarmasi” soʻzlari “YHXX” qisqartmasi bilan almashtirilsin; 23-band quyidagi mazmundagi ikkinchi xatboshi bilan toʻldirilsin: “Bunda avtomototransport vositasini roʻyxatdan oʻtkazish toʻgʻrisidagi guvohnomaning 5-bandi (manzili) toʻldirilmaydi”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; 26-bandda: toʻrtinchi xatboshidagi “Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Yagona avtomatlashtirilgan axborot tizimi” soʻzlari “YAAAT” qisqartmasi bilan almashtirilsin; quyidagi mazmundagi sakkizinchi — oʻn uchinchi xatboshilar bilan toʻldirilsin: “Bunda: umumiy vazni (yuki bilan) 44 tonnadan ortiq boʻlgan, yuridik shaxslarga tegishli yuk avtomobillariga I, IA yoki IE, IAE tipli, jismoniy shaxslarga tegishli yuk avtomobillariga III, IIIA yoki IIIE, IIIAE tipli “YUK” seriyali ROʻDRB; konlarda, shaxta va karyerlarda qoʻllaniladigan yuridik shaxslarga tegishli maxsus transport vositalariga I, IA yoki IE, IAE tipli, jismoniy shaxslarga tegishli maxsus transport vositalariga III, IIIA yoki IIIE, IIIAE tipli, “KON” seriyali ROʻDRB; yuridik shaxslarga tegishli “antikvar” avtomobillarga I, IA yoki IE, IAE tipli, jismoniy shaxslarga tegishli “antikvar” avtomobillarga III, IIIA yoki IIIE, IIIAE tipli, “ANT” seriyali ROʻDRB; yuridik shaxslarga tegishli yoʻnalishsiz taksilarga I, IA yoki IE, IAE tipli, “TTT” seriyali ROʻDRB beriladi. Avtotransport vositalarining sonidan kelib chiqqan holda yuqoridagi seriyali ROʻDRBlarining oxirgi harflari oʻrniga boshqa harflar qoʻllanilishi mumkin”; sakkizinchi xatboshi oʻn toʻrtinchi xatboshi deb hisoblansin; 31-band quyidagi mazmundagi uchinchi xatboshi bilan toʻldirilsin: “Olib qoʻyilgan ROʻDRBlarini yoʻq qilish tartibi Oʻzbekiston Respublikasi Ichki ishlar vazirligi tomonidan belgilanadi”; 36-bandning toʻrtinchi xatboshisidagi “hisob-maʼlumotnoma” soʻzlari “elektron hisob-maʼlumot” soʻzlari bilan almashtirilsin; 46-bandning birinchi xatboshisidagi “Yagona avtomatlashtirilgan tizimiga” soʻzlari “YAAATga” soʻzi bilan almashtirilsin; 57-bandning toʻrtinchi xatboshisi quyidagi tahrirda bayon etilsin: “avtomototransport vositasi yaroqsiz deb hisoblanganda, shu jumladan, ishlab chiqarilganiga 50 yil va undan ortiq boʻlgan transport vositalari (“antikvar” avtomototransport vositalari bundan mustasno)”; 60-bandning birinchi xatboshisi quyidagi tahrirda bayon etilsin: “60. Yaroqsiz avtomototransport vositasini, shu jumladan, ishlab chiqarilganiga 50 yil va undan ortiq boʻlgan transport vositalarini (“antikvar” avtomototransport vositalari bundan mustasno) hisobdan chiqarish quyidagi hujjatlar asosida amalga oshiriladi:”; b) 3-ilovada: 8-band quyidagi tahrirda bayon etilsin: “8. Avtomatlashtirilgan axborot tizimida tanlangan raqam kombinatsiyasi dastur tomonidan band qilinmagani tekshirilib, buyurtma beruvchi nomiga yagona oshirilgan toʻlov uchun invoys shakllantiriladi. Toʻlovni amalga oshirish uchun jismoniy shaxslarga har biri 20 daqiqagacha vaqtdan iborat boʻlgan ikkita imkoniyat, yuridik shaxslarga esa 72 soat vaqt beriladi. Ushbu vaqt mobaynida kombinatsiya boshqa shaxslar tomonidan tanlanmasligi uchun tizimda vaqtincha zaxiraga olinadi.”; 10-band quyidagi tahrirda bayon etilsin: “10. Ushbu Nizomning 8-bandida nazarda tutilgan vaqt mobaynida tanlangan ROʻDRB kombinatsiya uchun yagona oshirilgan toʻlov amalga oshirilmagan taqdirda, aynan shu buyurtma beruvchiga aynan shu raqam kombinatsiyasini takroran band qilish Avtomatlashtirilgan axborot tizimi tomonidan olti oy muddatga bloklanadi, toʻlov amalga oshirilmagan tanlangan ROʻDRB kombinatsiyasi 12 soat mobaynida ochiq maʼlumotlar bazasiga qaytariladi”. 5. Vazirlar Mahkamasining “Qamchiq” dovoni orqali avtomobil transportida yuk tashishni yanada tartibga solish chora-tadbirlari toʻgʻrisida” 2018-yil 6-apreldagi 268-son qarori rus tilidagi matnining 1-bandi quyidagi tahrirda bayon etilsin: “1. Soglasitsya s predlojeniyem Ministerstva vnutrennix del, Ministerstva transporta Respubliki Uzbekistan o zapreshenii perevozki gruzov cherez pereval “Kamchik” gruzovimi avtomobilyami i avtomobilyami-tyagachami, a takje pritsepami i polipritsepami, s momenta vipuska kotorix proshlo boleye 20 let”. 6. Vazirlar Mahkamasining “Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash tartibini yanada takomillashtirish chora-tadbirlari toʻgʻrisida” 2018-yil 31-maydagi 408-son qarorida: a) 1-ilovada: Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash pasporti 8-pozitsiyasining “Avtomototransport vositalarini boshqarish huquqini beruvchi haydovchilik guvohnomasini olish uchun nazariy va amaliy imtihonlarni oʻtkazish faoliyati bilan shugʻullanuvchi tadbirkorlik subyektlari — yuridik shaxslarga qoʻyiladigan litsenziya talablari va shartlari” boʻlimi quyidagi tahrirda bayon etilsin: b) 2-ilovada: 9-bandning beshinchi xatboshisidagi “DYHXX avtomatlashtirilgan Yagona axborot tizimiga” soʻzlari “YHXXning Yagona avtomatlashtirilgan axborot tizimiga” soʻzlari bilan almashtirilsin; 37-banddagi “nazariy hamda amaliy imtihonlar topshirgunigacha malaka oshirishlari shart” soʻzlari “malaka oshirishlari hamda nazariy va amaliy imtihonlar topshirishlari shart” soʻzlari bilan almashtirilsin; 58 — 62-bandlar oʻz kuchini yoʻqotgan deb hisoblansin; 63-band quyidagi tahrirda bayon etilsin: “63. Yaroqsiz holga kelgan milliy haydovchilik guvohnomasi ushbu Nizomning 57-bandiga muvofiq almashtiriladi”; 65-band oʻz kuchini yoʻqotgan deb hisoblansin; 66-band quyidagi tahrirda bayon etilsin: “66. Yoʻqolgan (oʻgʻirlangan, yongin, tabiiy ofat oqibatida va boshqa hollarda) milliy haydovchilik guvohnomasining dublikati haydovchining arizasiga muvofiq, masʼul xodim tomonidan haydovchilik guvohnomasi olinganligi toʻgʻrisidagi maʼlumotlar YHXXning Yagona avtomatlashtirilgan axborot tizimi orqali tekshirilgandan soʻng imtihonlarsiz beriladi”; 67 — 70-bandlar oʻz kuchini yoʻqotgan deb hisoblansin; 76-banddagi “tibbiy koʻrikdan oʻtib,” soʻzlari chiqarib tashlansin”. 7. Vazirlar Mahkamasining “Oʻzbekiston Respublikasi Ichki ishlar vazirligining Davlat yoʻl harakati xavfsizligi xizmati xodimlarini moddiy ragʻbatlantirish tizimini yanada takomillashtirish chora-tadbirlari toʻgʻrisida” 2018-yil 6-iyuldagi 514-son qarorining 3-bandi yettinchi xatboshisidagi “uning filiallari” soʻzlari “hududiy maʼmuriy amaliyot markazlari” soʻzlari bilan almashtirilsin. 8. Vazirlar Mahkamasining 2018-yil 20-sentabrdagi 747-son qarori bilan tasdiqlangan Jismoniy va yuridik shaxslarning avtotransport vositalariga oʻrnatilgan videoregistratorlar, shuningdek, videokuzatuv va tasvirga olish texnika vositalari hamda mobil qurilmalar orqali qayd etilgan huquqbuzarlik holatlari toʻgʻrisidagi videoyozuvlarni qabul qilish, koʻrib chiqish hamda ularni taqdim etgan shaxslarni ragʻbatlantirish tartibi toʻgʻrisidagi nizomning 8-bandidagi “maʼmuriy amaliyot inspektori” soʻzlari “maʼmuriy amaliyot markazlari xodimlari” soʻzlari bilan almashtirilsin. 9. Vazirlar Mahkamasining “Transport vositalarini majburiy texnik koʻrikdan oʻtkazish tartibini takomillashtirishga doir qoʻshimcha chora-tadbirlar toʻgʻrisida” 2021-yil 9-martdagi 125-son qarorida: a) 3-bandning ikkinchi xatboshisi quyidagi tahrirda bayon etilsin: “Davlat boshqaruvi organlari hamda tashkilotlariga, xorijiy yuridik va jismoniy shaxslarga tegishli transport vositalari Davlat yoʻl harakati xavfsizligi xizmati tomonidan belgilangan tartibda majburiy texnik koʻrikdan oʻtkaziladi”; b) 1-ilovada: 1-band quyidagi tahrirda bayon etilsin: “1. Ushbu Nizom Oʻzbekiston Respublikasining “Yoʻl harakati toʻgʻrisida”gi Qonuniga muvofiq avtomobillar, elektromobillar (gibrid avtomobillar) va ularning tirkamalarini (yarimtirkamalarini), mototsikl, elektromototsikl, moped va skuterlarni, shuningdek, tramvay va trolleybuslarni (keyingi oʻrinlarda — transport vositalari) majburiy texnik koʻrikdan oʻtkazish tartibini belgilaydi”; 2-bandning uchinchi va toʻrtinchi xatboshilari quyidagi tahrirda bayon etilsin: “Jismoniy va yuridik shaxslarga (davlat organlari va tashkilotlariga, xorijiy yuridik va jismoniy shaxslarga tegishli transport vositalari bundan mustasno) tegishli boʻlgan barcha (M, N, O, L) toifadagi transport vositalari tadbirkorlik subyektlari tomonidan texnik koʻrikdan oʻtkaziladi. Davlat organlari va tashkilotlariga, xorijiy yuridik va jismoniy shaxslarga tegishli transport vositalari Davlat yoʻl harakati xavfsizligi xizmati tomonidan texnik koʻrikdan oʻtkaziladi”; 5-band kuyidagi tahrirda bayon etilsin: “5. Transport vositalari quyidagi davriylikka muvofiq texnik koʻrikdan oʻtkazilishi kerak: a) tijorat asosida yoʻlovchilar tashish faoliyati bilan shugʻullanuvchi yengil avtomobillar, avtobuslar, trolleybuslar, tramvaylar va oʻrindiqlar soni 8 ta va undan ortiq boʻlgan (haydovchining oʻrnidan tashqari), odamlarni muntazam tashish uchun jihozlangan yuk avtomobillari, maxsus hamda yirik gabaritli, ogʻir vaznli va xavfli yuklarni tashish uchun moslashtirilgan transport vositalari va ularning tirkamalari — bir yilda ikki marta; b) ishlab chiqarilganiga olti yildan koʻp boʻlmagan, yuridik shaxslarga tegishli barcha toifadagi hamda jismoniy shaxslarga tegishli boʻlgan M2, M3, N va O toifadagi transport vositalari (mazkur bandning “a” kichik bandida koʻrsatilgan transport vositalaridan tashqari), shuningdek, ishlab chiqarilganiga oʻn bir yildan oʻn toʻrt yilgacha (oʻn toʻrtinchi yili ham) boʻlgan, jismoniy shaxslarga tegishli M1 va L toifadagi transport vositalari (mazkur bandning “a” kichik bandida koʻrsatilgan transport vositalaridan tashqari) — ikki yilda bir marta; v) ishlab chiqarilganiga olti yildan ortiq boʻlgan, yuridik shaxslarga tegishli barcha toifadagi hamda jismoniy shaxslarga tegishli M2, M3, N va O toifadagi transport vositalari (mazkur bandning “a” kichik bandida koʻrsatilgan transport vositalaridan tashqari), shuningdek, ishlab chiqarilganiga oʻn besh yil va undan ortiq boʻlgan, jismoniy shaxslarga tegishli M1 va L toifadagi transport vositalari (mazkur bandning “a” kichik bandida koʻrsatilgan transport vositalaridan tashqari) — bir yilda bir marta; g) tirkamalar texnik koʻrikdan transport vositasi — shatakchi uchun belgilangan muddatlarda; d) STG-3 turdagi gaz ballonlari oʻrnatilgan transport vositalari (mazkur bandning “a”, “b”, “v” kichik bandlarida koʻrsatilgan transport vositalaridan tashqari) — uch yilda bir marta. Ishlab chiqarilganiga oʻn yilgacha (oʻninchi yili ham) boʻlgan, jismoniy shaxslarga tegishli M1 va L toifadagi transport vositalari (mazkur bandning “a” kichik bandida koʻrsatilgan transport vositalaridan tashqari) texnik koʻrikdan ixtiyoriy ravishda oʻtkaziladi”; 14-band va 20-bandning ikkinchi xatboshisidagi “Oʻzbekiston akkreditatsiya markazi” davlat unitar korxonasi” soʻzlari “Oʻzbekiston texnik jihatdan tartibga solish agentligining Texnik jihatdan tartibga solish sohasida nazorat inspeksiyasi” soʻzlari bilan almashtirilsin; 3-bobning nomidagi “Davlat boshqaruvi organlari hamda ularning hududiy boʻlinmalariga” soʻzlari “Davlat organlari va tashkilotlariga” soʻzlari bilan almashtirilsin; 29-bandning birinchi va ikkinchi xatboshilari quyidagi tahrirda bayon etilsin: “Davlat organlari va tashkilotlariga, xorijiy yuridik va jismoniy shaxslarga tegishli, shuningdek, maxsus va xavfli yuklarni tashish uchun moslashtirilgan transport vositalarining texnik koʻrigi transport vositalari roʻyxatdan oʻtkazilgan (vaqtincha roʻyxatdan oʻtkazilgan) joyda yoki ularning murojaatlariga koʻra eksterritoriallik tamoyili asosida quyidagi joylarda texnik koʻrikdan oʻtkaziladi: zarur shart-sharoitlarga (texnik diagnostika uskunalariga, koʻtarish moslamalariga yoki qarab chiqish uchun xandaq (yama)larga, nazorat-oʻlchash asboblariga, asfalt yoki beton bilan qoplangan bir tekis shrizontal maydonchaga) va malakali mutaxassislarga ega boʻlgan tashkilotlarda”; 30 va 33-bandlardagi “davlat boshqaruvi organlari va” soʻzlari “davlat organlari va tashkilotlari hamda” soʻzlari bilan almashtirilsin; 37-band quyidagi tahrirda bayon etilsin: “37. Trolleybuslar va tramvaylarning texnik holati foydalanish qoidalariga, standartlariga, yoʻl harakati va texnika xavfsizligiga mosligini tekshirish maqsadida texnik koʻrikdan DYHXX xodimlari tomonidan trolleybus va tramvay depolarida oʻtkaziladi”; 512-band quyidagi mazmundagi xatboshilar bilan toʻldirilsin: “Transport vositalarini texnik holatini tekshirish joylari DYHXXning hududiy boʻlinmalari tomonidan belgilanadi. Bunda tadbirkorlik subyektlari yoki boshqa tashkilotlarga tegishli boʻlgan texnik bazalardan ular bilan kelishilgan holda foydalanishi mumkin”; 1-ilovada: 5-bandning ikkinchi xatboshisidagi “binosida kengligi” soʻzlari “binosining kirish qismida” soʻzlari bilan almashtirilsin; 6-band quyidagi tahrirda bayon etilsin: “6. Ishlab chiqarish-texnika bazasi hududi, xonalari va unga kirish-chiqish joylariga zamonaviy videokuzatuv kameralari oʻrnatilgan boʻlishi kerak”; 17-bandning ikkinchi xatboshisidagi “7,0 metrdan kam” soʻzlari “6,0 metrdan kam” soʻzlari bilan almashtirilsin; 34-bandning toʻrtinchi xatboshisidagi “kengligi 0,9 metrdan kam boʻlmasligi kerak” soʻzlari “kengligi 0,9 metrdan, chuqurligi 1,6 metrdan kam boʻlmasligi kerak” soʻzlari bilan almashtirilsin. 10. Vazirlar Mahkamasining “Shaharlar va boshqa aholi punktlari koʻchalari hamda ichki xoʻjalik yoʻllari infratuzilmasini yanada takomillashtirish toʻgʻrisida” 2024-yil 11-oktabrdagi 665-son qarorining 9-bandi oʻz kuchini yoʻqotgan deb hisoblansin. 11. Vazirlar Mahkamasining “Avtomototransport vositalari uchun roʻyxatdan oʻtkazish davlat raqami belgilarini berish tartibini soddalashtirish chora-tadbirlari toʻgʻrisida” 2025-yil 4-sentabrdagi 562-son qarorining 2-bandi “v” kichik bandi quyidagi tahrirda bayon etilsin: “v) barcha davlat raqami belgilarini berish uchun undiriladigan toʻlovlar miqdorlari Ichki ishlar vazirligi Jamoat xavfsizligi departamenti Yoʻl harakati xavfsizligi xizmati huzuridagi “Uzavtomotoservis” davlat unitar korxonasi tomonidan belgilanadi. Bunda skuter, elektromototsikl va elektromobillar uchun davlat raqami belgilarining toʻlovlari qolganlarga nisbatan kamaytirilgan holda belgilanadi;”.